Ida Prester
<s>Ida Prester je hrvatska voditeljka i pevačica bendova Lollobrigida, Frau Casio i MAiKA.</s>

<s>Rođena je 22. ožujka 1979. godine u Zagrebu.</s><s>Diplomirala je na Ekonomskom fakultetu u Zagrebu, a nakon toga upisuje Fakultet političkih nauka.</s><s>Sa suprugom Ivanom Peševskim ima dva sina, Roka i Rija.</s>

<s>Sastav Lollobrigida oformila je 2003. godine kada je podelila demo kompakt-diskove nekolicini zagrebačkih andergraund muzičara.</s><s>Ona na tom probnom disku izvodi sve instrumentalne i vokalne delove, a sve pesme je sama napisala i kompjuterski iskomponovala.</s><s>Žanrovi koje je Ida zastupala bili su elektropop i sintpop.</s><s>Sa bendom je više puta nastupala na Exit festivalu, a 2009. godine osvaja MTV nagradu za najboljeg izvođača u regiji (Best Adria Act).</s>

<s>Projekat Frau Casio nastao je 2013. godine.</s><s>Njime iskazuje svoju zreliju ljubav prema elektropopu, nešto mračnijem nego onom koji ju je proslavio sa projektom Lollobrigida.</s><s>Od 2017. godine Ida je i u bendu “MAiKA” koji predstavlja spoj indi, panka i folka.</s><s>Te iste godine objavili su prvi singl „River Sava”.</s>

<s>U novinarstvu se oprobala vodeći emisije „Dan za danom” i „Briljanteen” na HTV-u, saradnjom na emisiji „Direkt”, snimanjem priloga za „Dobro jutro Hrvatska” i projektima MTV Adrie.</s><s>Radila je i kao kasting menadžer slovenačke produkcijske kuće Komakino.</s><s>Ida je bila jedan od voditelja na prvoj Ceremoniji dodele muzičkih nagrada održanoj siječnja 2019. godine.</s>

<s>Poznata je i po tome što se javno zalaže za prava LGBT+ populacije.</s><s>U svojoj kolumni je istakla da se istopolnim parovima ne sme uskratiti pravo na roditeljstvo.</s><s>Nastupala je na otvaranju Merlinka festivala 2017. godine, Beogradskoj paradi ponosa 2018. godine i kampanji #bićebolje koja za cilj ima povećanje tolerancije prema osobama drugačije seksualne orijentacije.</s>

<s>Izvori</s>

<s>Hrvatske pjevačice
Biografije, Zagreb</s>

